“เงินบาท” เปิดอ่อนค่า 35.87 บ. จับตาสุนทรพจน์ “ประธานเฟด”
ภาวะตลาดเงินบาทเปิดอ่อนค่า 35.87 บาท/ดอลลาร์ จับตาสุนทรพจน์ “ประธานเฟด” เป็นหลัก คาดกรอบวันนี้ 35.80-35.95 บาท/ดอลลาร์ 
ภาวะตลาดเงินบาทเปิดอ่อนค่า 35.87 บาท/ดอลลาร์ จับตาสุนทรพจน์ “ประธานเฟด” เป็นหลัก คาดกรอบวันนี้ 35.80-35.95 บาท/ดอลลาร์
26 ส.ค. 2565

ผู้สื่อข่าวรายงานว่า วันนี้ (26 ส.ค. 65) นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.87 บาท/ดอลลาร์ ปรับตัวอ่อนค่าเล็กน้อยจากปิดตลาดเมื่อเย็นวานนี้ที่ระดับ 35.82 บาท/ดอลลาร์
สำหรับเงินบาทเปิดอ่อนค่า ขณะที่สกุลเงินภูมิภาคเช้านี้เคลื่อนไหวแบบผสม โดยตลาดรอดูสุนทรพจน์ของประธานธนาคารกลางสหรัฐ (เฟด) ที่แจ็คสันโฮลคืนวันนี้ ว่าจะมีการส่งสัญญาณขึ้นดอกเบี้ยแรงต่อไป หรือมีความกังวลต่อภาวะเศรษฐกิจหรือไม่
“ภูมิภาคเช้านี้มีทั้งอ่อนค่าและแข็งค่าเล็กน้อย คาดว่าไม่เคลื่อนไหวเยอะ รอดูปัจจัยเฟดเป็นหลัก หลังจากที่ตลาดรอมาทั้งสัปดาห์” นักบริหารเงิน กล่าว
นอกจากนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.80 – 35.95 บาท/ดอลลาร์